Okcidenta Supro

Okcidenta Ganaa Supro aŭ Okcidenta Supro estas unu el la dek administraj regionoj de Ganao. Ĝi limas norde kun Burkina Faso.

La precipa ekonomi aktiveco de la regiono estas la agrikulturo. La ĉefaj rikoltoj estas: maizo, milio, ternuksoj, gombo kaj rizo. Ankaŭ ĝi havas farmojn kun ŝafoj, kaproj, kokinoj kaj porkoj por viando kaj ovoj. Pro la seka klimato de la regiono kaj la longeco de la seka sezono, multaj homoj migras suden por labori dum parto de la jaro.

Okcidenta Supro havas 18.476 km2 (7a regiono laŭ areo) kaj en 2010 la loĝantaro kalkuliĝis je 702.110 homoj, pro kio ĝi estas la malpli loĝata regiono de la tuta lando. Ĝia ĉefurbo estas Wa. Kristanoj reprezentas 35,5% de la loĝantaro, la islamanoj 32,2% kaj tiuj kiuj kredas je tradiciaj afrikaj religioj reprezentas 29,3%. Tio signifas ke eble unu triono el la okcident-supranoj kredas je unu el ĉi konfesioj.

Distingiga elemento de la regiona kulturo estas la distilado de pito, alkohola trinkaĵo el fermentita milio. La pito vendiĝas en subĉielaj trinkejoj, trinkata en kukurboj.

Kategorio:Regionoj de Ganao